**Contract de achiziție publică de servicii**

Nr. 93549 din data 31.12.2020

Prezentul Contract de achiziție publică de servicii, s-a încheiat având în vedere prevederile din Legea nr. 98/2016 privind achizițiile publice, precum și orice alte prevederi legale emise în aplicarea acesteia

încheiat între:

**MUNICIPIUL ARAD**, cu sediul în B-dul Revoluţiei nr. 75, telefon 0257/281850, fax 0257/284744, cod fiscal 3519925, cont RO91TREZ24A810600710101X, deschis la Trezoreria Municipiului Arad, **reprezentată prin dl. CĂLIN BIBARȚ – Primar și dna. Claudia Grozavu, Director economic.**

 denumită în continuare „Autoritatea/entitatea contractantă”, pe de o parte

și

 **Asocierea SC SMART HOUSE COLOR SRL** cu sediul în: Arad, str. Dr. Lazăr Augustin, nr. 7, jud. Arad, Telefon 0753396119, e-mail: nicorasionut@gmail.com, , număr de înmatriculare J02/477/2017, cod de înregistrare fiscală 372834429cont IBAN nr. RO46TREZ0215069XXX025139 deschis la Trezoreria Arad reprezentată prin , Administrator, **lider de asociere** cu

**SC CELTIC DESIGN SRL** cu sediul în: Livada nr. 1107, jud. Arad, Telefon 0722638588, e-mail: vinicius.precupas@gmail.com, număr de înmatriculare J2/946/2017, cod de înregistrare fiscală 37653220, cont IBAN nr. RO33TREZ0215069XXX025373 deschis la Trezoreria Arad reprezentată prin , Administrator, **membru asociat**, denumită în continuare „Contractant”, pe de altă parte,

denumite, în continuare, împreună, "Părțile"

1. DEFINIŢII
2. În prezentul Contract, următorii termeni vor fi interpretați astfel:
3. Autoritate contractantă și Contractant - Părțile contractante, așa cum sunt acestea numite în prezentul Contract;
4. Tema de proiectare – anexa 1 la Contract care include obiectivele, sarcinile, specificațiile tehnice descrise în mod obiectiv, într-o manieră corespunzătoare îndeplinirii necesității Autorității/entității contractante, menționând, după caz, metodele și resursele care urmează să fie utilizate de către Contractant și/sau rezultatele care trebuie realizate/prestate de către Contractant, inclusiv niveluri de calitate, performanță, protecție a mediului, sănătate publică/sectorială, siguranță și altele asemenea, după caz, precum și cerințe aplicabile Contractantului în ceea ce privește informațiile și documentele care trebuie puse la dispoziția Autorității/entității contractante;
5. Cazul fortuit – Eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs.
6. Contract - prezentul Contract de achiziție publică de servicii care are ca obiect prestarea **Serviciile de elaborare** **proiect tehnic de execuție și asistență tehnică din partea proiectantului pentru ”*Modernizare reţele termice aferente punctelor termice PT 5 Grădişte, PT 2 Lac, PT 4 Macul Roşu, PT Pasaj, PT 6V, PT Ocsko Terezia – P.T. 6 V* ”**
7. cu titlu oneros, asimilat, potrivit Legii, actului administrativ, încheiat în scris, între Autoritatea contractantă și Contractant.
8. Despăgubire - suma, neprevăzută expres în Contractul, care este acordată de către instanța de judecată ca despăgubire plătibilă Părții prejudiciate în urma încălcării prevederilor Contractului de către cealaltă Parte;
9. Dispoziție - document scris(ă) emis(ă) de Autoritatea contractantă în executarea Contractului și cu respectarea prevederilor acestuia, în limitele Legii nr. 98/2016 și a normelor de aplicare a acesteia;
10. Documentele Autorității contractante - toate și fiecare dintre documentele necesare în mod direct sau implicit prin natura serviciilor care fac obiectul Contractului, inclusiv, dar fără a se limita la: planuri, regulamente, specificații, desene, schițe, modele, date informatice și rapoarte, furnizate de Autoritatea contractantă și necesare Contractantului în vederea realizării obiectului Contractului;
11. Durata de valabilitate a Contractului - intervalul de timp în care prezentul Contract produce efecte, respectiv de la data intrării în vigoare a Contractului și până la epuizarea convențională, legală sau stabilita de instanța de judecata a oricărui efect pe care îl produce. Durata Contractului este egală cu durata de prestare a serviciilor, pana la emiterea procesului verbal de receptie la terminarea lucrărilor, pentru prestarea serviciilor de asistență tehnică din partea proiectantului.
12. Contractul este considerat finalizat atunci când contractantul:
13. a realizat toate activitățile stabilite prin Contract și a prezentat toate Rezultatele, astfel cum este stabilit în Oferta sa și în Contract,
14. a remediat eventualele Neconformități care nu ar fi permis realizarea de către Autoritatea/entitatea contractantă a proiectului de investiție, în vederea obținerii beneficiilor anticipate și îndeplinirii obiectivelor comunicate prin Tema de proiectare;
15. Forță majoră - potrivit art. 1351 NCC, dacă legea nu prevede altfel sau părţile nu convin contrariul, răspunderea este înlăturată atunci când prejudiciul este cauzat de forţă majoră. Forţa majoră este orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face mai oneroasă executarea obligaţiilor uneia din părţi
16. Întârziere - orice eșec al Contractantului sau al Autorității contractante de a executa orice obligații contractuale în termenul convenit;
17. Neconformitate (Neconformități) - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul Contract și/sau de Legea aplicabilă și/sau care fac Rezultatele serviciilor prestate necorespunzătoare scopurilor acestora, astfel cum sunt prevăzute în prezentul Contract și/sau de Legea aplicabilă precum și orice abatere de la cerințele și de la obiectivele stabilite în Tema de proiectare.
18. Penalitate – suma de bani stabilită procentual în Contract ca fiind plătibilă de către una dintre Părțile contractante către cealaltă Parte în caz de neîndeplinire a obligațiilor din Contract, în caz de neîndeplinire a unei părți a Contractului sau de îndeplinire cu întârziere a obligațiilor, astfel cum s-a stabilit prin Documentele Contractului;
19. Personal - persoanele desemnate de către Contractant pentru îndeplinirea Contractului;
20. Prețul Contractului - Prețul plătibil Contractantului de către Autoritatea contractantă, în baza și în conformitate cu prevederile Contractului, a ofertei Contractantului și a documentației de atribuire, pentru îndeplinirea integrală și corespunzătoare a tuturor obligațiilor asumate prin Contract;
21. Prejudiciu – paguba produsă Autorității/entității Contractante de către Contractant prin neexecutarea/ executarea necorespunzătoare ori cu întârziere a obligațiilor stabilite în sarcina sa, prin prezentul contract;
22. Proces-Verbal de Recepție a Serviciilor - documentul prin care sunt acceptate serviciile prestate, întocmit de Contractant și semnat de Autoritatea contractantă, prin care acesta din urmă confirmă prestarea Serviciilor în mod corespunzător de către Contractant și că acestea au fost acceptate de către Autoritatea contractantă;
23. Recepția - reprezintă operațiunea prin care Autoritatea contractantă își exprimă acceptarea față de serviciile prestate în cadrul contractului de achiziție publică și pe baza căreia efectuează plata;
24. Termen - intervalul de timp în care Părțile trebuie să-și îndeplinească obligațiile, astfel cum este stabilit prin Contract, exprimat în zile, care începe să curgă de la începutul primei ore a primei zile a termenului și se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al Autorității contractante nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;
25. Zi - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.
26. Interpretare
27. În prezentul Contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.
28. În cazul în care se constată contradicții între prevederile clauzelor contractuale și documentele achiziției, se vor aplica regulile specifice stabilite prin documentele achiziției.
29. Obiectul Contractului

 3.1 Obiectul prezentului Contract îl reprezintă prestarea **Serviciilor de elaborare** **proiect tehnic de execuție și asistență tehnică din partea proiectantului pentru ”*Modernizare reţele termice aferente punctelor termice PT 5 Grădişte, PT 2 Lac, PT 4 Macul Roşu, PT Pasaj, PT 6V, PT Ocsko Terezia – P.T. 6 V*”,** în conformitate cu prevederile din prezentul Contract, Anexa nr. 1 – Tema de proiectare, Anexa nr. 2 – Propunerea tehnică, cu dispozițiile legale, aprobările și standardele tehnice, profesionale și de calitate în vigoare, Anexa nr. 3 Documentația de Avizare a lucrărilor de Intervenție aprobată prin HCLM NR. 91/28.02.2020.

1. Prețul Contractului
2. Autoritatea contractantă se obligă să plătească Contractantului Prețul total convenit prin prezentul Contract pentru achiziția publică a Serviciilor, în sumă de 308.000 lei fără TVA la care se adaugă TVA în valoare de 58.520 lei conform prevederilor legale.
3. În prețul contractului sunt incluse:
* Proiect tehnic de execuție 301.000 lei fără TVA
* Asistență tehnică din partea proiectantului (70 ore) cu un tarif 100 lei fără TVA pana la concurenta sumei de 7.000 lei fără TVA .
1. Prețul Contractului este ferm.
2. Plata se face din Bugetul local al Municipiului Arad si din fonduri nerambursabile.
3. Autoritatea contractantă se obligă să plătească Contractantului contravaloarea Serviciilor de proiectare după recepționarea Proiectului și a tuturor documentațiilor tehnice aferente acestuia.
4. Pentru serviciile de asistentă tehnică din partea proiectantului, plata se va efectua pe bază de raport de activitate și pontaj. În situația în care durata de execuție a lucrărilor se va prelungi, serviciile de asistentă tehnică din partea proiectantului se vor presta și în acest interval, fără a i se imputa Autorității contractante costuri suplimentare.
5. Durata Contractului
6. Durata prezentului Contract începe de la data transmiterii ordinului de începere pentru fiecare serviciu în parte și se finalizează la data îndeplinirii obligațiilor contractuale în sarcina Părților,
7. Durata contractului este compusă din 2 etape:

1. 90 de zile calendaristice de la emiterea ordinului de începere pentru prestarea serviciilor de proiectare;

2. de la emiterea ordinului de începere a serviciilor până la terminarea lucrărilor executate în baza proiectului si întocmirea procesului verbal de recepție la terminarea acestora, cu mențiunea că dacă se va prelungi durata programului de finanțare se va prelungi, fără costuri suplimentare și durata prezentului contract, pentru prestarea serviciilor de asistență tehnică din partea proiectantului.

1. Prestarea serviciilor aferente contractului va începe în termenul indicat în ordinul de începere, calculat de la data transmiterii acestuia către Contractant, și va dura până la data îndeplinirii tuturor obligațiilor contractuale în sarcina părților, conform termenelor de la punctul 5.2. În ceea ce privește serviciile de asistență tehnică din partea proiectantului, acestea se vor asigura pe toată perioada de execuție a lucrărilor, incluzând eventualele prelungiri, până la întocmirea procesului verbal de recepție la terminarea lucrărilor.

**6**. Documentele Contractului

**6.1**.Documentele prezentului Contract sunt:

(i) Tema de proiectare, Anexa nr. 1;

(ii) Propunerea tehnică, inclusiv, dacă este cazul, clarificările din perioada de evaluare – Anexa nr. 2;

(iii)Propunerea financiară, inclusiv, dacă este cazul, clarificările din perioada de evaluare – Anexa nr. 3;

(iv) Documentația de Avizare a lucrărilor de Intervenție aprobată prin HCLM NR. 91/28.02.2020, - anexa nr. 4;

(v) Acordul de asociere nr. 2/2020 încheiat între SC SMART HOUSE COLOR SRL și SC CELTIC DESIGN SRL– anexa nr. 5;

(vi) Acord de subcontractare nr. 2/2020 și Contractul de subcontractare nr. 1/2020 încheiat între Asocierea SC SMART HOUSE COLOR SRL-SC CELTIC DESIGN SRL și SC ARCON CZISZTER SRL– anexa nr.6

(vii) Acord de subcontractare nr. 1/2020 și Contractul de subcontractare nr. 2/2020 încheiat între Asocierea SC SMART HOUSE COLOR SRL-SC CELTIC DESIGN SRL și SC TOPOCONS SRL– anexa nr.7.

**7.**Ordinea de precedență

**7.1.** În cazul oricărei contradicții între documentele prevăzute la pct. 6, prevederile acestora vor fi aplicate în ordinea de precedență stabilită conform succesiunii documentelor enumerate mai sus.

**7.2.** În cazul în care, pe parcursul îndeplinirii Contractului, se constată faptul că anumite elemente ale Propunerii tehnice sunt inferioare sau nu corespund cerințelor prevăzute în Tema de proiectare, prevalează prevederile Temei de proiectare.

**8.**Comunicarea între Părți

1. Orice comunicare făcută de Părți va fi redactată în scris și depusă personal de Parte sau expediată prin scrisoare recomandată cu confirmare de primire sau prin alt mijloc de comunicare care asigură confirmarea primirii documentului.
2. Comunicările între Părți se pot face și prin fax sau e-mail, cu condiția confirmării în scris a primirii comunicării.
3. Orice document (dispoziție, adresă, propunere, înregistrare, Proces-Verbal de Recepție, notificare și altele) întocmit în cadrul Contractului, este realizat și transmis, în scris, într-o formă ce poate fi citită, reprodusă și înregistrată.

**9.**Începere, Întârzieri, Sistare

**9.1.** Contractantul are obligația de a începe prestarea Serviciilor în conformitate cu prevederile art. 5.3 din prezentul contract.

**10.**Subcontractarea

**10.1.**Contractantul are dreptul de a subcontracta orice parte a prezentului Contract și/sau poate schimba Subcontractantul/Subcontractanții specificat/specificați în Propunerea Tehnică numai cu acordul prealabil, scris, al Autorității contractante. Prestatorul a desemnat ca subcontractanti pe SC ARCON CZISZTER SRL, cu sediul în Arad, STR. Petru Rareș, NR. 4, JUD. Arad, CUI RO14959689, înmatriculată la Registrul Comerțului cu nr. J02/865/2002, e-mail: arcon.arad@gmail.com, reprezentată de Cziszter Kalman, având funcţia de Administrator și pe SC TOPOCONS SRL, cu sediul în Arad, STR. Abatorului, NR. 40A, JUD. Arad, CUI RO19151179, înmatriculată la Registrul Comerțului cu nr. J02/1998/2006, e-mail: cccaius\_85@yahoo.com, reprezentată de Costan Cristian Caius, având funcţia de Administrator.

**10.2.**Contractantul are obligația de a prezenta la încheierea Contractului contractele încheiate cu Subcontractanții desemnați în cadrul Ofertei depuse pentru atribuirea acestui Contract. Contractul/Contractele de Subcontractare se constituie anexă la Contract, făcând parte integrantă din acesta. Prestatorul a prezentat la încheierea contractului, contractele încheiate cu subcontractanții desemnați, SC ARCON CZISZTER SRL și SC TOPOCONS SRL, în concordanţă cu oferta depusă şi conform Acordurilor de subcontractare, anexe la prezentul contract. Subcontractantul SC ARCON CZISZTER SRL, va presta servicii de expertiză tehnică la cerința A1, A2, pentru obiectivul de investiție de „Modernizare reţele termice aferente punctelor termice PT 5 Grădişte, PT 2 Lac, PT 4 Macul Roşu, PT Pasaj, PT 6V, PT Ocsko Terezia – P.T. 6 V” pentru suma de 3010 lei, conform propunerii financiare prezentate, acordului de subcontractare nr. 2/2020 și a contractului de subcontractare servicii nr. 1/2020, documente ale prezentului contract și subcontractantul SC TOPOCONS SRL, va presta servicii topografice pentru obiectivul de investiție de „Modernizare reţele termice aferente punctelor termice PT 5 Grădişte, PT 2 Lac, PT 4 Macul Roşu, PT Pasaj, PT 6V, PT Ocsko Terezia – P.T. 6 V”, pentru suma de 15.400 lei, conform propunerii financiare prezentate, acordului de subcontractare nr. 1/2020 și a contractului de subcontractare servicii nr. 2/2020, documente ale prezentului contract. Subcontractanții SC ARCON CZISZTER SRL și SC TOPOCONS SRL se angajează faţă de contractant cu aceleaşi obligaţii şi responsabilităţi pe care contractantul le are faţă de beneficiar.

**10.3.**Contractantul are dreptul de a solicita Autorității contractante, în orice moment pe perioada derulării Contractului, numai în baza unor motive justificate, fie înlocuirea/renunțarea la un Subcontractant, fie implicarea de noi Subcontractanți. Contractantul trebuie să solicite, în scris, aprobarea prealabilă a Autorității contractante înainte de încheierea unui nou Contract de Subcontractare. Solicitarea în scris în vederea obținerii aprobării Autorității contractante privind implicarea de noi Subcontractanți se realizează numai după ce Contractantul a efectuat el însuși o verificare prealabilă a Subcontractantului ce urmează a fi propus, prin raportare la caracteristicile activităților care urmează a fi subcontractate.

**10.4.**Autoritatea contractantă notifică Contractantului decizia sa cu privire la înlocuirea unui Subcontractant/implicarea unui nou Subcontractant, motivând decizia sa în cazul respingerii aprobării.

**10.5.**Contractantul se obligă să încheie Contracte de Subcontractare doar cu Subcontractanții care își exprimă acordul cu privire la obligațiile contractuale asumate de către Contractant prin prezentul Contract.

**10.6.**Niciun Contract de Subcontractare nu creează raporturi contractuale între Subcontractant și Autoritatea contractantă. Contractantul este pe deplin răspunzător față de Autoritatea contractantă pentru modul în care îndeplinește Contractul. Contractantul răspunde pentru actele și faptele Subcontractanților săi ca și cum ar fi actele sau faptele Contractantului. Aprobarea de către Autoritatea contractantă a subcontractării oricărei părți a Contractului sau a angajării de către Contractant a unor Subcontractanți pentru anumite părți din Contract nu eliberează Contractantul de niciuna dintre obligațiile sale din Contract.

**10.7**.În cazul în care un Subcontractant nu reușește să își execute obligațiile contractuale, Autoritatea contractantă poate solicita Contractantului fie să înlocuiască respectivul Subcontractant cu un alt Subcontractant, care să dețină calificările și experiența solicitate de Autoritatea contractantă, fie să preia el însuși partea din Contract care a fost subcontractată.

**10.8.**Partea/părțile din Contract încredințată/încredințate unui Subcontractant de Contractant nu poate/pot fi încredințate unor terțe părți de către Subcontractant.

**10.9.**Orice schimbare a Subcontractantului fără aprobarea prealabilă în scris a Autorității contractante sau orice încredințare a unei părți din Contract, de Subcontractant către terțe părți este considerată o încălcare a Contractului, situație care îndreptățește Autoritatea/entitatea contractantă la rezoluțiune/reziliere a Contractului și obținerea de despăgubiri din partea Contractantului.

**10.10.**În orice moment, pe perioada derulării Contractului, Contractantul trebuie să se asigure că Subcontractantul/Subcontractanții nu afectează drepturile Autorității contractante în temeiul prezentului Contract.

**10.11.**În orice moment, pe perioada derulării Contractului, Autoritatea contractantă poate solicita Contractantului să înlocuiască un Subcontractant care se află în una dintre situațiile de excludere specificate în Lege.

**10.12.**În cazul în care un Subcontractant și-a exprimat opțiunea de a fi plătit direct, atunci această opțiune este valabilă numai dacă sunt îndeplinite în mod cumulativ următoarele condiții:

1. această opțiune este inclusă explicit în Contractul de Subcontractare constituit ca anexă la Contract și făcând parte integrantă din acesta;
2. Contractul de Subcontractare include la rândul său o anexă explicită și specifică privind modalitatea în care se efectuează plata directă de către Autoritatea contractantă către Subcontractant și care precizează toate și fiecare dintre elementele de mai jos:
* partea din Contract/activitate realizată de Subcontractant astfel cum trebuie specificată în factura prezentată la plată,
* modalitatea concretă de certificare a părții din Contract/activitate de către Contractant pentru rezultatul obținut de Subcontractant/partea din Contract executată de Subcontractant înainte de prezentarea facturii de către Contractant Autorității contractante,
* partea/proporția din suma solicitată la plată corespunzătoare părții din Contract/activității care este în sarcina Subcontractantului, prin raportare la condițiile de acceptare la plată a facturilor emise de Contractant pentru Autoritatea contractantă, așa cum sunt acestea detaliate în Contract,
* stabilește condițiile în care se materializează opțiunea de plată directă,
* precizează contul bancar al Subcontractantului.

**11.**Cesiunea

**11.1.**În prezentul Contract nu este permisă cesiunea drepturilor și obligațiilor născute din acest Contract.

**12.**Confidențialitatea informațiilor și protecția datelor cu caracter personal

**12.1.**Contractantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale.

**12.2.**Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

**13.**Obligațiile principale ale Autorității/entității contractante

13.1.Autoritatea contractantă va pune la dispoziția Contractantului, cu promptitudine, orice informații și/sau documente pe care le deține și care pot fi relevante pentru realizarea Contractului.

13.2.Autoritatea contractantă se obligă să respecte dispozițiile din Tema de proiectare.

13.3.Autoritatea contractantă își asumă răspunderea pentru veridicitatea, corectitudinea și legalitatea datelor/informațiilor/documentelor puse la dispoziția Contractantului în vederea îndeplinirii Contractului. În acest sens, se prezumă că toate datele/informațiile, documentele prezentate Contractantului sunt însușite de către conducătorul unității și/sau de către persoanele în drept având funcție de decizie care au aprobat respectivele documente.

13.4.Autoritatea contractantă va colabora, atât cât este posibil, cu Contractantul pentru furnizarea informațiilor pe care acesta din urmă le poate solicita în mod rezonabil pentru realizarea Contractului.

13.5.Autoritatea Contractantă se obligă să recepționeze Proiectul tehnic și documentele tehnice aferente acestuia și să certifice conformitatea acestora astfel cum este prevăzut în Tema de proiectare.

13.6.Autoritatea Contractantă poate notifica Contractantul cu privire la necesitatea revizuirii/respingerea Proiectul tehnic și a documentelor tehnice aferente acestuia. Solicitarea de revizuire/respingerea va fi motivată, cu comentarii scrise.

13.7.Recepția Proiectului tehnic și a documentelor tehnice aferente acestuia se va realiza conform procedurii prevăzute în Tema de proiectare.

13.8. Autoritatea contractantă se obligă să plătească prestatorului prețul prevăzut la pct 4.2, dupa finalizarea şi recepţionarea proiectului tehnic și a documentelor tehnice aferente acestuia, cu respectarea prevederilor pct. 19.5 din prezentul contract.

**14.**Obligațiile principale ale Contractantului

14.1.Contractantul va presta serviciile și își va îndeplini obligațiile în condițiile stabilite prin prezentul Contract, cu respectarea prevederilor documentației de atribuire și a ofertei în baza căreia i-a fost adjudecat contractul.

14.2.Contractantul va presta serviciile cu atenție, eficiență și diligență, cu respectarea dispozițiile legale, aprobările și standardele tehnice, profesionale și de calitate în vigoare.

14.3.Contractantul va respecta toate prevederile legale în vigoare în România și se va asigura că și Personalul său, implicat în Contract, va respecta prevederile legale, aprobările și standardele tehnice, profesionale și de calitate în vigoare. Proiectantul are obligaţia de a respecta legislația în vigoare privind realizarea documentației tehnice solicitate.

14.4.În cazul în care Contractantul este o asociere alcătuită din doi sau mai mulți operatori economici, toți aceștia vor fi ținuți solidar responsabili de îndeplinirea obligațiilor din Contract.

14.5.Părțile vor colabora, pentru furnizarea de informații pe care le pot solicita în mod rezonabil între ele pentru realizarea Contractului.

14.6.Contractantul va adopta toate măsurile necesare pentru a asigura, în mod continuu, Personalul, echipamentele și suportul necesare pentru îndeplinirea în mod eficient a obligațiilor asumate prin Contract.

14.7. Contractantul/Proiectantul are obligaţia de a realiza documentația tehnică (proiect tehnic de execuție, documentație de autorizare a lucrărilor, organizare de șantier și documentație pentru obținere avize) conform D.A.L.I-ului care completează Tema de proiecare și în acord cu prevederile *HG 907/2016*, cu asigurarea nivelului de calitate corespunzător cerințelor și cu respectarea reglementărilor tehnice.

14.8. Contractantul/Proiectantul va finaliza documentația tehnică conform duratei menționate la pct. 5.2. (1) din contract.

14.9. Contractantul/Proiectantul va avea obligația urmăririi pe șantier a lucrărilor proiectate, iar la cererea achizitorului va stabili modul de tratare a deficiențelor și neconcordanțelor apărute în execuție pentru asigurarea nivelului de calitate corespunzător, precum și recepția lucrărilor executate în conformitate cu obligațiile ce decurg din Legea nr. 10/1995, inclusiv prevederile art. 24.

14.10.Contractantul/Proiectantul va răspunde la solicitările formulate de Autoritatea Contractantă sau de constructor în legătură cu punerea în executare a proiectului tehnic de execuție.

14.11.Contractantul/Proiectantul va participa pe șantier la verificările de calitate a lucrărilor, la fazele determinante dacă este cazul și la verificarea principalelor materiale puse în operă pe șantier. Va elabora Note de șantier cu privire la orice situație deosebită intervenită pe parcursul derularii lucrărilor, va stabili modul de tratare a defectelor apărute în execuție din vina proiectantului, precum și urmărirea pe șantier a soluțiilor adoptate, va participa la recepția lucrărilor (la terminare și finală) conform HGR 273/1994.

14.12. Contractantul/Proiectantul, după analiza la fața locului a condițiilor de amplasament, va putea face și alte propuneri de realizare a obiectivului de investiție, care vor putea deveni definitive doar în condițiile în care sunt acceptate de Autoritatea Contractantă.

14.13. Contractantul are obligația de a asigura disponibilitatea Personalului, pe toată durata Contractului. Contractantul are obligația de a asigura desfășurarea activităților stipulate în Contract prin acoperirea cu Personal specializat pe toată durata implementării Contractului. Contractantul trebuie să se asigure că, pentru toată perioada Contractului, Personalul principal alocat fiecărei activități vor îndeplini obligațiile stabilite în sarcina acestora.

14.14. Costurile suplimentare generate de înlocuirea Personalului incumbă Contractantului.

14.15. Contractantul va emite factura fiscală dupa semnarea procesului-verbal de recepţie a Proiectul tehnic și a documentelor tehnice aferente acestuia în conformitate cu prevederilor pct. 19.5 din prezentul contract.

14.16. Contractantul este pe deplin responsabil pentru prestarea serviciilor în condițiile Temei de proiectare, în conformitate cu propunerea sa tehnică. Totodată, este răspunzător atât de siguranța tuturor operațiunilor și metodelor de prestare, cât și de calificarea personalului folosit pe toată durata contractului.

15.Obligații privind daunele și penalitățile de întârziere

15.1.Contractantul se obligă să despăgubească Autoritatea/entitatea contractantă în limita prejudiciului creat, împotriva oricăror daune, despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor Contractului.

15.2. Contractantul va despăgubi Autoritatea/entitatea contractantă în măsura în care sunt îndeplinite cumulativ următoarele condiții:

(i) despăgubirile să se refere exclusiv la daunele suferite de către Autoritatea/entitatea contractantă ca urmare a culpei Contractantului;

(ii) Autoritatea/entitatea contractantă a notificat Contractantul despre primirea unei notificări/cereri cu privire la incidența oricăreia dintre situațiile prevăzute mai sus;

(iii)valoarea despăgubirilor a fost stabilită prin titluri executorii emise conform prevederilor legale/hotărâri judecătorești definitive, după caz.

15.3.Răspunderea Contractantului nu operează în următoarele situații:

a) datele/informațiile/documentele necesare pentru îndeplinirea Contractului nu sunt puse la dispoziția Contractantului sau sunt puse la dispoziție cu întârziere;

b) neexecutarea sau executarea în mod necorespunzător a obligațiilor ce revin Contractantului se datorează culpei Autorității/entității contractante;

c) Contractantul se află în imposibilitatea fortuită de executare a obligaților contractuale imputate.

15.4.În cazul în care Autoritatea/entitatea contractantă, din vina sa exclusivă, nu își îndeplinește obligația de plată a facturii în termenul prevăzut la pct. 19.3, Contractantul are dreptul de a solicita plata dobânzii legale penalizatoare, (0,03 %), aplicată la valoarea plății neefectuate, în conformitate cu prevederile art. 4 din Legea 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, dar nu mai mult decât valoarea plații neefectuate, care curge de la expirarea termenului de plata.

15.5.Penalitățile de întârziere datorate curg de drept din data scadenței obligațiilor asumate conform prezentului contract.

15.6. În cazul în care, Contractantul nu își îndeplinește la termen obligațiile asumate prin contract sau le îndeplinește necorespunzător, atunci Autoritatea/entitatea contractantă are dreptul de a percepe dobânda legală penalizatoare, (0,03%), prevăzută la art. 3 alin. 21 din O.G. nr.13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare. Dobânda se aplică la valoarea serviciilor care nu au fost prestate, pentru fiecare zi de întârziere, dar nu mai mult de valoarea contractului.

16.Obligații privind asigurările și securitatea muncii care trebuie respectate de către Contractant

16.1.Contractantul se obligă să respecte reglementările referitoare la condițiile de muncă și protecția muncii și, după caz, standardele internaționale agreate cu privire la forța de muncă, convențiile cu privire la libertatea de asociere și negocierile colective, eliminarea muncii forțate și obligatorii, eliminarea discriminării în privința angajării și ocupării forței de muncă.

16.2.Orice daune neacoperite de beneficiile de asigurare în caz de accident de muncă incumbă în sarcina Părții obligate să suporte aceste daune conform Legii și/sau prevederilor contractuale.

17 Drepturi de proprietate intelectuală

17.1.Orice Rezultat/Rezultate elaborat(e) și/sau prelucrat(e) de către Contractant în executarea Contractului vor deveni proprietatea exclusivă a Autorității/entității contractante, la momentul efectuării plății sumelor datorate Contractantului conform prevederilor prezentului Contract.

17.2.Orice Rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea Contractului vor fi proprietatea exclusivă a Autorității/entității contractante, care le va putea utiliza, publica, cesiona ori transfera așa cum va considera de cuviință, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.

17.3.Contractantul/Proiectantul cedează exclusiv Autorității Contractante drepturile patrimoniale asupra documentaţiei tehnice care face obiectul prezentului contract. Drepturile patrimoniale care se cedează sunt exclusiv cele prevăzute la art. 13 din Legea nr. 8/1996 completată şi modificată. Remuneraţia aferentă drepturilor patrimoniale cesionate este inclusă în preţul contractului, Autoritatea Contractantă neavând de suportat alte costuri/cheltuieli suplimentare. Întreaga documentaţie tehnică va rămâne și va deveni proprietatea Autorității Contractante, fără costuri suplimentare.

1. Obligații în legătură cu calitatea Serviciilor

18.1.Contractantul garantează Autorității/entității contractante că acesta va asigura servicii de calitate, în conformitate cu indicațiile din Tema de proiectare. Contractantul va corecta, pe cheltuiala sa, orice Neconformitate cu privire la Proiectul tehnic și/sau documentele tehnice elaborate.

18.2.Autoritatea/entitatea contractantă notifică Contractantul cu privire la fiecare Neconformitate imediat ce acesta o identifică. La Finalizare, Contractantul notifică Autoritatea/entitatea contractantă cu privire la Neconformitățile care nu au fost remediate și comunică Autorității/entității contractante perioada de remediere a acestora. Drepturile Autorității/entității contractante cu privire la orice Neconformitate neidentificat(ă) sau nenotificată de către Contractant, pe perioada de derulare a Contractului, nu sunt afectate. Contractantul remediază Neconformitățile, în termenul comunicat de Autoritatea/entitatea contractantă.

1. Facturare și plăți în cadrul Contractului

19.1.Plățile care urmează a fi realizate în cadrul contractului se vor face numai după emiterea facturii ca urmare a aprobării de către Autoritatea/entitatea Contractantă a serviciilor aferente activităților efectuate de Contractant, în condițiile Temei de proiectare.

19.2.Plata contravalorii serviciilor prestate se face, prin virament bancar, în baza facturii/raportului de activitate/pontaj, emisă de către Contractant pentru suma la care este îndreptățit conform prevederilor contractuale, direct în contul Contractantului indicat pe factură.

19.3. Plata facturilor aferente serviciilor de proiectare si asistentă tehnică se va efectua numai dupa recepţionare serviciilor prestate, prin transfer bancar la banca si in contul prestatorului, in termen de 30 zile de la data înregistrării facturii fiscale la autoritatea contractanta.

 19.4.Moneda utilizată în cadrul prezentului Contract: LEU

19.5. Facturile furnizate vor fi emise și completate în conformitate cu legislația română în vigoare, doar după predarea proiectului tehnic de execuţie, a documentațiilor tehnice necesare în vederea obținerii avizelor/ acordurilor/ autorizațiilor, și după ce autoritatea contractantă prin intermediul persoanelor desemnate din cadrul acesteia, a procedat la recepția acestora. Depunerea documentațiilor pentru avize la faza PAC este condiționată de deschiderea finanțării avizelor și de obținerea proiectelor de angajament legal avizate de către Trezoreria Municipiului Arad.

 19.6.Dacă factura are elemente greșite și/sau greșeli de calcul identificate de Autoritatea/entitatea Contractantă, și sunt necesare revizuiri, clarificări suplimentare sau alte documente suport din partea Contractantului, termenul pentru plata facturii se suspendă. Repunerea în termen se face de la momentul îndeplinirii condițiilor de formă și de fond ale facturii.

19.7.Contractantul este răspunzător de corectitudinea și exactitatea datelor înscrise în facturi și se obligă să restituie atât sumele încasate în plus cât și foloasele realizate necuvenit, aferent acestora. Sumele încasate în plus, cât și foloasele necuvenite aferente acestora (pe perioada de la încasare până la constatarea lor), vor fi stabilite în urma verificărilor executate de către Organele de Control Intern ale contractantului sau alte Organisme de control abilitate de lege.

20 Forța majoră

20.1.Forța majoră și cazul fortuit exonerează de răspundere Părțile în cazul neexecutării parțiale sau totale a obligațiilor asumate prin prezentul Contract, în conformitate cu prevederile art. 1.351 din Codul civil.

20.2.Forța majoră și cazul fortuit trebuie dovedite.

20.3.Partea care invocă forța majoră sau cazul fortuit are obligația să o aducă la cunoștință celeilalte părți, în scris, de îndată ce s-a produs evenimentul.

20.4.Partea care a invocat forța majoră sau cazul fortuit are obligația să aducă la cunoștința celeilalte părți încetarea cauzei acesteia de îndată ce evenimentul a luat sfârșit.

20.5.Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

20.6.Dacă forța majoră acționează sau se estimează că va acționa o perioadă mai mare de 15 zile, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte daune-interese.

21 Încetarea Contractului

21.1.Prezentul Contract încetează prin ajungere la termen sau la momentul la care toate obligațiile stabilite în sarcina părților au fost executate.

21.2.Autoritatea/entitatea contractantă își rezervă dreptul de a rezoluționa/rezilia Contractul, fără însă a fi afectat dreptul Părților de a pretinde plata unor daune sau alte prejudicii, dacă:

(i) Contractantul nu se conformează, în perioada de timp, conform notificării emise de către Autoritatea/entitatea contractantă, prin care i se solicită remedierea Neconformității sau executarea obligațiilor care decurg din prezentul Contract;

(ii) Contractantul subcontractează părți din Contract fără a avea acordul scris al Autorității/entității contractante;

(iii)Contractantul cesionează drepturile și obligațiile sale;

(iv) Are loc orice modificare organizațională care implică o schimbare cu privire la personalitatea juridică, natura sau controlul Contractantului, cu excepția situației în care asemenea modificări sunt realizate prin Act Adițional la prezentul Contract, cu respectarea dispozițiilor legale;

(v) Devin incidente oricare alte incapacități legale care să împiedice executarea Contractului;

(vi) Contractantul eșuează în a furniza/menține/prelungi/reîntregi/completa garanțiile ori asigurările solicitate prin Contract;

(vii)în cazul în care, printr-un act normativ, se modifică interesul public al Autorității/entității contractante în legătură cu care se prestează serviciile care fac obiectul Contractului;

(viii)la momentul atribuirii Contractului, Contractantul se afla în una dintre situațiile care ar fi determinat excluderea sa din procedura de atribuire;

(ix) în situația în care Contractul nu ar fi trebuit să fie atribuit Contractantului deoarece au fost încălcate grav obligațiile care rezultă din legislația europeană relevantă iar această împrejurarea fost constatată printr-o decizie a Curții de Justiție a Uniunii Europene;

(x) În cazul în care împotriva Contractantului se deschide procedura falimentului;

(xi) Contractantul a săvârșit nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Autorității/entității contractante;

(xii)Valorificarea de către Autoritatea/entitatea contractantă a rezultatelor prezentului contract este grav compromisă ca urmare a întârzierii prestațiilor din vina Contractantului.

21.3.Contractantul poate rezoluționa/rezilia Contractul fără însă a fi afectat dreptul Părților de a pretinde plata unor daune sau alte prejudicii, în cazul în care:

(i) Autoritatea/entitatea contractantă a comis erori esențiale, nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Contractantului.

(ii) Autoritatea/entitatea contractantă nu își îndeplinește obligațiile de plată a serviciilor prestate de Contractant, în condițiile stabilite prin prezentul Contract.

21.4.Rezoluțiunea/Rezilierea Contractului în condițiile pct. 21.2 și pct. 21.3 intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale.

21.5.Prevederile prezentului Contract în materia rezoluțiunii/rezilierii Contractului se completează cu prevederile în materie ale Codului Civil în vigoare.

21.6.În situația rezoluțiunii/rezilierii totale/parțiale din cauza neexecutării/executării parțiale de către Contractant a obligațiilor contractuale, acesta va datora Autorității/entității contractante daune-interese cu titlu de clauză penală în cuantum egal cu valoarea obligațiilor contractuale neexecutate.

21.7.În cazul în care Contractantul nu transmite garanția de bună execuție în perioada specificată, contractul este rezoluționat/reziliat de drept, fără obligația de notificare sau îndeplinire a oricărei formalități de către Autoritatea/entitatea contractantă.

21.8.Autoritatea/entitatea contractantă își rezervă dreptul de a denunța unilateral contractul, în cel mult 15 zile de la apariția unor circumstanțe care nu au putut fi prevăzute la data încheierii contractului, cu condiția notificării Contractantului cu cel puțin 3 zile înainte de momentul denunțării.

22 Insolvență și faliment

22.1.În cazul deschiderii unei proceduri generale de insolvență împotriva Contractantului, acesta are obligația de a notifica Autoritatea/entitatea contractantă în termen de 3 (trei) zile de la deschiderea procedurii.

22.2.Contractantul, are obligația de a prezenta Autorității/entității contractante, în termen de 30 (treizeci) de zile de la notificare, o analiză detaliată referitoare la incidența deschiderii procedurii generale de insolvență asupra Contractului, acționând ca un Contractant diligent.

22.3.În cazul deschiderii unei proceduri generale de insolvență împotriva unui Subcontractant, unui terț susținător sau, dacă este cazul, a asocierii de operatori economici din prezentul Contract, Contractantul are aceleași obligații stabilite la clauzele 22.1 și 22.2 din prezentul Contract.

22.4.În cazul în care Contractantul intră în stare de faliment, în proces de lichidare sau se află într-o situație care produce efecte similare, Contractantul este obligat să acționeze în același fel cum este stipulat la clauzele 22.1, 22.2 și 22.3 din prezentul Contract.

22.5.Nicio astfel de măsură propusă conform celor stipulate la clauzele 22.2, 22.3 și 22.4 din prezentul Contract, nu poate fi aplicată, dacă nu este acceptată, în scris, de Autoritatea/entitatea contractantă.

23. Garanţia de bună execuţie a contractului

23.1 Contractantul se obligă să constituie garanţia de bună execuţie a contractului în cuantum de 5% din valoarea acestuia fără TVA, respectiv suma de 15.400 lei, pentru perioada de prestare a serviciilor.

23.2.Garanţia se constituie în lei.

23.3.Garanţia de bună execuţie se constituie printr-un instrument de garantare emis în condiţiile legii de o instituție de credit sau de o societate de asigurări în termen de 5 zile de la primirea unui exemplar original a prezentului contract. Autoritatea contractantă are dreptul de a emite pretenţii asupra garanţiei de bună execuţie, oricând pe parcursul îndeplinirii contractului, în limita prejudiciului creat, în cazul în care contractantul nu îşi îndeplineşte obligaţiile asumate prin contract. Anterior emiterii unei pretenţii asupra garanţiei de bună execuţie autoritatea contractantă are obligaţia de a notifica pretenţia contractantului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, contractantul are obligaţia de a reîntregii garanţia în cauză raportat la restul rămas de executat.

23.4. Autoritatea/entitatea contractantă se obligă sa restituie garanţia de bună execuţie după cum urmează: în termen de 14 zile de la data încheierii procesului-verbal de recepţie la terminarea lucrărilor executate în baza proiectului respectiv, dacă nu a ridicat până la acea dată pretenţii asupra ei, dar nu mai târziu de 3 ani de la predarea respectivelor documentaţii tehnice, în cazul în care autoritatea contractantă nu a atribuit în această perioadă contractul de lucrări în cauză.

23.5. Garanția de bună execuție se constituie printr-un instrument de garantare, contractantul se obligă să încheie polița de asigurare după cum urmează: pentru valoarea de 15.400 lei reprezentând toată garanția de bună execuție (100%) cu valabilitate pe toată durata contractului.

23.6. Instrumentul de garantare care face dovada constituirii garanţiei de bună execuţie trebuie să respecte cerințele prevăzute de HG 395/2016 și devine anexă la prezentul contract.

24 Limba Contractului

24.1.Limba prezentului Contract și a tuturor comunicărilor scrise va fi limba oficială a Statului Român, respectiv limba română.

25 Legea aplicabilă

25.1.Legea aplicabilă prezentului Contract, este legea română, Contractul urmând a fi interpretat potrivit acestei legi.

26 Soluționarea eventualelor divergențe și a litigiilor

26.1.Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea Contractului.

26.2.Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la a soluția pe care o întrevăd pentru rezolvarea ei.

26.3.Dacă încercarea de soluționare pe cale amiabilă eșuează sau dacă una dintre Părți nu răspunde în termen 10 zile calendaristice la solicitare, oricare din Părți are dreptul de a se adresa instanțelor de judecată competente.

Drept pentru care, Părțile au încheiat prezentul Contract azi\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în 3 (trei) exemplare.

 **ACHIZITOR PRESTATOR**

 **MUNICIPIUL ARAD SC SMART HOUSE COLOR SRL lider de asociere**

**PRIMAR, Administrator**